**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. november ….-én tartandó rendkívüli ülésére**

**Az előterjesztés tárgya: A Kisvárosok Szövetségéhez történő csatlakozás**

Melléklet:

Az előterjesztés előadója: Szőke Zoltán – polgármester

Az előterjesztés témafelelőse: Gazdagné dr. Tóth Marianna – Önkormányzati és jogi osztályvezető

Az előterjesztés ügyiratszáma: TPH/5413/2019.

Az előterjesztést véleményező bizottságok a hatáskör megjelölésével: A rendkívüli ülés előterjesztéseit a bizottságok nem tárgyalják, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Tiszavasvári, 2019. november 13.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Kisvárosok Szövetségéhez történő csatlakozásról**

**Tisztelt Képviselő-testület!**

Tiszavasvári Város Önkormányzata 2015-től volt tagja a Kisvárosi Önkormányzatok Országos Érdekszövetségének. Az Érdekszövetség neve 2018. május 4. napi hatállyal Kisvárosok Szövetségére változott.

A Képviselő-testület 159/2019. (IV.30.) Kt. számú határozatával arról döntött, hogy kilép a Szövetségből. A kilépést az indokolta, hogy önkormányzatunknak előnye nem származott a tagságból.

A kilépési döntésről szóló testületi határozat megküldésre került a Szövetség elnöke részére, aki ezt követően felvette velem a kapcsolatot. Tájékoztatott, hogy a tagság hosszú távon mindenképpen hasznos lenne önkormányzatunk számára.

Mindezek alapján javaslom az Önkormányzatunk belépését a Kisvárosok Szövetségébe. Kérem a képviselő-testületet, hogy a határozat-tervezetnek megfelelően hozza meg döntését!

Tiszavasvári, 2019. november 13.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…/2019. (XI….) Kt. sz.**

**határozata**

**A Kisvárosok Szövetségéhez történő csatlakozásról**

Tiszavasvári Város Önkormányzata Képviselő-testülete a Kisvárosok Szövetségéhez való csatlakozásról szóló előterjesztést megtárgyalta és az alábbi határozatot hozza:

1. Kinyilatkozza, hogy rendes tagként kíván csatlakozni a Kisvárosok Szövetségéhez.
2. A határozat mellékletét képező tartalommal elfogadja a Kisvárosok Szövetségének Alapszabályát.
3. Felhatalmazza a polgármestert a belépési nyilatkozat aláírására.

**Határidő**: azonnal **Felelős**: Szőke Zoltán polgármester

1. Felkéri a jegyzőt, hogy a Kisvárosok Szövetségbe történő belépéshez szükséges tagdíj fedezetet (8,-Ft/állandó lakosságszám) biztosítsa a költségvetési rendelet soron következő módosításakor.

**Határidő:** esedékességkor **Felelős**: jegyző